Δραστηριότητα 1 – Μετράω τα Κλικ!
Όνομα project: Klik-o-metro
Σκοπός
Να δημιουργήσετε μια εφαρμογή που μετρά πόσες φορές έχει πατήσει ο χρήστης ένα κουμπί.
Πώς θα φαίνεται η εφαρμογή στο κινητό
Η οθόνη θα περιλαμβάνει:
· Τον τίτλο «Μετράω τα Κλικ!».
· Μια εικόνα με ένα κύπελλο ή ένα σύμβολο επιτυχίας.
· Ένα κουμπί με το κείμενο «Πάτησέ με!».
· Μια ένδειξη που θα δείχνει πόσα κλικ έχουν γίνει μέχρι εκείνη τη στιγμή.
Τι πρέπει να κάνει η εφαρμογή
1. Όταν ανοίγει η εφαρμογή, ο αριθμός των κλικ είναι 0.
2. Κάθε φορά που ο χρήστης πατά το κουμπί «Πάτησέ με!», ο αριθμός των κλικ αυξάνεται κατά 1.
3. Η εφαρμογή εμφανίζει πάντα τον συνολικό αριθμό των κλικ που έχουν γίνει μέχρι εκείνη τη στιγμή.
4. Σε κάθε πάτημα ακούγεται ο διαθέσιμος ήχος και εμφανίζεται η εικόνα της εφαρμογής.
Παραδείγματα λειτουργίας
· Αρχικά: Κλικ: 0
· Με το πρώτο πάτημα: Κλικ: 1
· Με το δεύτερο πάτημα: Κλικ: 2
· Με το τρίτο πάτημα: Κλικ: 3
· Με το τέταρτο πάτημα: Κλικ: 4
Προσοχή: Ο αριθμός των κλικ πρέπει να αυξάνεται κατά 1 σε κάθε πάτημα. Δεν πρέπει να επιστρέφει στο 1 κάθε φορά.


Δραστηριότητα 2 – Υπολογιστής Φιλοδωρήματος
Όνομα project: TipCalculator
Σκοπός
Να δημιουργήσετε μια εφαρμογή που υπολογίζει το φιλοδώρημα και το συνολικό ποσό ενός λογαριασμού.
Εμφάνιση στην οθόνη του κινητού
Η εφαρμογή θα έχει:
· Τίτλο «Υπολογιστής Φιλοδωρήματος».
· Μια εικόνα σχετική με χρήματα, κέρματα ή λογαριασμό.
· Ένα πεδίο στο οποίο ο χρήστης θα εισάγει το ποσό του λογαριασμού σε ευρώ.
· Ένα κουμπί με κείμενο «Υπολογισμός».
· Μια περιοχή εμφάνισης του φιλοδωρήματος.
· Μια περιοχή εμφάνισης του συνολικού ποσού.
Λειτουργία
Ο χρήστης εισάγει το ποσό του λογαριασμού και πατά το κουμπί «Υπολογισμός».
Η εφαρμογή πρέπει:
· Να υπολογίζει φιλοδώρημα ίσο με το 10% του λογαριασμού.
· Να εμφανίζει το ποσό του φιλοδωρήματος.
· Να υπολογίζει και να εμφανίζει το συνολικό ποσό, δηλαδή λογαριασμό συν φιλοδώρημα.
· Να εμφανίζει μια σχετική εικόνα και να αναπαράγει τον διαθέσιμο ήχο.
Παράδειγμα: Αν ο λογαριασμός είναι 30 €, το φιλοδώρημα πρέπει να είναι 3 € και το συνολικό ποσό 33 €.

Δραστηριότητα 3 – Με τι να ντυθώ;
Όνομα project: WeatherClothes
Σκοπός
Να δημιουργήσετε μια εφαρμογή που προτείνει στον χρήστη τι να φορέσει ανάλογα με τη θερμοκρασία.
Εμφάνιση στην οθόνη του κινητού
Η εφαρμογή θα έχει:
· Τίτλο «Τι καιρό να ντυθώ;».
· Μια εικόνα σχετική με τον καιρό.
· Ένα πεδίο εισαγωγής θερμοκρασίας σε βαθμούς Κελσίου.
· Ένα κουμπί με κείμενο «Πρόταση».
· Μια περιοχή εμφάνισης της πρότασης.
Λειτουργία
Ο χρήστης εισάγει τη θερμοκρασία και πατά το κουμπί «Πρόταση».
Η εφαρμογή πρέπει να εμφανίζει διαφορετικό μήνυμα, εικόνα και ήχο ανάλογα με τη θερμοκρασία:
· Θερμοκρασία μικρότερη από 10 °C: Εμφανίζει το μήνυμα «Κρύο! Φόρεσε μπουφάν» και σχετική εικόνα και ήχο.
· Θερμοκρασία από 10 °C έως και 24 °C: Εμφανίζει το μήνυμα «Ήπιος καιρός! Φόρεσε ζακέτα» και σχετική εικόνα και ήχο.
· Θερμοκρασία μεγαλύτερη από 24 °C: Εμφανίζει το μήνυμα «Ζέστη! Φόρεσε ελαφριά ρούχα» και σχετική εικόνα και ήχο.
Παραδείγματα ελέγχου:
· Για 5 °C πρέπει να εμφανίζεται η πρόταση για κρύο.
· Για 18 °C πρέπει να εμφανίζεται η πρόταση για ήπιο καιρό.
· Για 30 °C πρέπει να εμφανίζεται η πρόταση για ζέστη.

Έλεγχος πριν από την παράδοση
Για κάθε εφαρμογή:
1. Ελέγξτε ότι η οθόνη εμφανίζεται σωστά.
2. Δοκιμάστε ότι το κουμπί εκτελεί τη λειτουργία που ζητείται.
3. Ελέγξτε ότι εμφανίζονται τα σωστά μηνύματα και αποτελέσματα.
4. Ελέγξτε ότι οι εικόνες και οι ήχοι λειτουργούν.
5. Αποθηκεύστε το project σας με το όνομα που αναφέρεται στην εκφώνηση.
Σημαντικό: Δεν αρκεί η εφαρμογή να έχει σωστή εμφάνιση. Πρέπει να εκτελεί σωστά όλες τις λειτουργίες που ζητούνται.

